ທີ່ການພົບປະ, ໂດຍໄດ້ຮັບຄວາມເຫັນດີເຫັນພ້ອມຈາກປະທານປະເທດ, ກະຊວງປ້ອງກັນປະເທດ, ການນຳສະຖານທູດຫວຽດນາມ ປະຈຳ ລັດເຊຍ, ສະມາຄົມຊາວຫວຽດນາມ ປະຈຳ ລັດເຊຍ ໄດ້ຈັດຕັ້ງພິທີມອບລົດໂອໂຕ UAZ ລຸ້ນ Hunter Expedition 3 ຄັນ ໃຫ້ແກ່ກະຊວງປ້ອງກັນປະເທດ ເພື່ອປະຕິບັດໜ້າທີ່ກູ້ໄພກູ້ຊີບ.
ຕາງໜ້າໃຫ້ຊາວຫວຽດນາມ ອາໄສຢູ່ລັດເຊຍ, ຫລານນ້ອຍ ເຕ້ວມີງ - ຜູ້ຕາງໜ້າປະຊາຄົມຊາວຫວຽດນາມ ອາໄສຢູ່ ລັດເຊຍ ລຸ້ນທີ 2 ໄດ້ມອບກະແຈລົດໃຫ້ຜູ້ຕາງໜ້າກະຊວງປ້ອງກັນປະເທດ, ທ່ານພັນເອກພິເສດ ເຈີ່ນຕ໊ຽນເຟືອງ, ທີ່ປຶກສາປ້ອງກັນຊາດຫວຽດນາມ ປະຈຳລັດເຊຍ.
ກ່າວຄຳເຫັນທີ່ພິທີ, ທ່ານປະທານປະເທດ ໄດ້ຕີລາຄາສູງການສະໜັບສະໜູນ ແລະ ການປະກອບສ່ວນຂອງພໍ່ແມ່ປະຊາຊົນໃນທົ່ວປະເທດ, ຖືວ່າ ນີ້ແມ່ນການກະທຳອວ່າຍໜ້າກັບເມືອປະເທດຊາດທີ່ມີຄວາມໝາຍ, ພິເສດແມ່ນໃນໄລຍະທີ່ໂລກລະບາດໂຄວິດ-19 ພວມຜັນແປຢ່າງສັບສົນຄືປະຈຸບັນ. ກະຊວງປ້ອງກັນປະເທດຫວຽດນາມ ໄດ້ຮັບຮູ້ ແລະ ຕີລາຄາສູງບັນດາຄວາມສົນໃຈ ແລະ ການປະກອບສ່ວນຂອງສະມາຄົມຊາວຫວຽດນາມ ຢູ່ ລັດເຊຍ, ກອງທຶນ “ມູນເຊື້ອ ແລະ ມິດຕະພາບ” ໄດ້ແບ່ງປັນຄວາມຫຍຸ້ງຍາກ, ລະດົມກຳລັງໃຈພະນັກງານ, ນັກຮົບກອງທັບປະຊາຊົນຫວຽດນາມ ທີ່ປະຕິບັດວຽກງານກູ້ໄພ, ກູ້ໄພ, ຊ່ວຍເຫຼືອປະຊາຊົນແກ້ໄຂຜົນຮ້າຍຢ້ອນຫຼັງຈາກໄພທຳມະຊາດໂດຍກົງ ແລະ ຫັນຊີວິດການເປັນຢູ່ຂອງປະຊາຊົນເປັນປົກກະຕິດ້ວຍວຽກງານທີ່ມີຄວາມໝາຍທີ່ສຸດນີ້.
ທ່ານ ໂດ້ຊວນຮວ່າງ, ປະທານສະມາຄົມຊາວຫວຽດນາມ ປະຈໍາສະຫະພັນລັດເຊຍ, ປະທານສະພາກອງທຶນ “ມູນເຊື້ອ ແລະ ມິດຕະພາບ” ແບ່ງປັນວ່າ: “ລົດໂອໂຕ 3 ຄັນທີ່ປະຊາຄົມຊາວຫວຽດນາມ ອາໄສຢູ່ ລັດເຊຍ ມອບໃຫ້ກົມກູ້ຊີບ -ກູ້ໄພ (ກົມໃຫຍ່ພະລາທິການ), ກະຊວງປ້ອງກັນປະເທດຫວຽດນາມ ໄດ້ເປັນສັນຍາລັກສະແດງໃຫ້ເຫັນອາລົມຈິດຂອງລູກຫລານ 3 ພາກຂອງປະເທດທີ່ມີຕໍ່ປະເທດຊາດຫວຽດນາມ ທີ່ຮັກແພງ.
ບູນມີ